CELEX: 31972R0679
Language: hr
Date: 1972-03-29 00:00:00
Title: Uredba Komisije (EEZ) br. 679/72 od 29. ožujka 1972. o razvrstavanju roba u tarifne brojeve ili podbrojeve 69.09 A, 69.11, 69.13 B i 69.14 A Zajedničke carinske tarife

02/Sv. 005
            
            
               HR
            
            
               Službeni list Europske unije
            
            
               3
            
         31972R0679
   
               L 081/1
            
            
               SLUŽBENI LIST EUROPSKE UNIJE
            
            
               29.03.1972.
            
         
      UREDBA KOMISIJE (EEZ) br. 679/72
   od 29. ožujka 1972.
   o razvrstavanju roba u tarifne brojeve ili podbrojeve 69.09 A, 69.11, 69.13 B i 69.14 A Zajedničke carinske tarife
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 (1) od 16. siječnja 1969. o mjerama koje treba poduzeti radi osiguranja jedinstvene primjene Zajedničke carinske tarife, a posebno njezin članak 3.,
   budući da se treba propisati odredba kako bi se osigurala jedinstvena primjena Zajedničke carinske tarife s ciljem razvrstavanja proizvoda od „staklastog porculana” ili „polustaklastog porculana” koji su keramički proizvodi zastakljeni u većoj ili manjoj mjeri, od svjetlo sivkastobijelog ili umjetno obojenog keramičkog materijala koji je gladak pri dodiru jezikom;
   budući da je Zajednička carinska tarifa priložena Uredbi Vijeća (EEZ) br. 950/68 (2) od 28. lipnja 1968., kako je zadnje izmijenjena Uredbom Vijeća (EEZ) br. 1/72 (3) od 20. prosinca 1971., obuhvaća u okviru tarifnih brojeva ili podbrojeva 69.09 A, 69.11, 69.13 B i 69.14 A proizvode od porculana, a u okviru tarifnih brojeva ili podbrojeva 69.09 B, 69.12, 69.13 A, 69.13 C i 69.14 B odgovarajuće proizvode od drugih keramičkih materijala;
   budući da radi razvrstavanja prethodno navedenih proizvoda od „staklastog porculana” ili od „polustaklastog porculana” u Zajedničku carinsku tarifu treba uzeti u obzir specifična svojstva porculana, to jest poroznost, gustoću i propusnost za svjetlo;
   budući da proizvode od „staklastog porculana” ili od „polustaklastog porculana” treba prema potrebi razvrstati u tarifne brojeve i podbrojeve 69.09 A, 69. 11, 69.13 B ili 69.14 A, ako između ostalog imaju sljedeća svojstva:
   
               —
            
            
               poroznost ne veću od 3 %,
            
         
               —
            
            
               gustoću 2,2 ili veću,
            
         
               —
            
            
               propusnost za svjetlo ako keramički materijal nije deblji od oko 3 mm, nije obojen u masi, niti premazan obojenim ili neprozirnim lakom ili emajlom;
            
         budući da je radi jedinstvenog određivanja poroznosti i propusnosti predmetnih proizvoda za svjetlo potrebno predvidjeti metodu analize;
   budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife,
   DONIJELA JE OVU UREDBU:
   Članak 1.
   Proizvodi od „staklastog porculana” ili od „polustaklastog porculana” koji su keramički proizvodi zastakljeni u većoj ili manjoj mjeri, od svijetlo sivkastobijelog ili umjetno obojenog keramičkog materijala, koji je gladak pri dodiru jezikom, prema potrebi se razvrstavaju u tarifne brojeve i podbrojeve 69.09 A, 69.11, 69.13 B ili 69.14 A Zajedničke carinske tarife, ako istodobno imaju sljedeća svojstva:
   
               (a)
            
            
               stupanj poroznosti (koeficijent apsorpcije vode) ne veći od 3 %, mjereno u skladu s metodom iz Priloga I.;
            
         
               (b)
            
            
               gustoću 2,2 ili veću;
            
         
               (c)
            
            
               propusnost za svjetlost, ako debljina nije veća od oko 3 mm, u skladu s metodom iz Priloga II.
            
         Međutim, potonji se kriterij ne primjenjuje ako je keramički materijal obojen u masi ili premazan obojenim ili neprozirnim lakom ili emajlom.
   Članak 2.
   Ova Uredba stupa na snagu osmog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. ožujka 1972.
      
         
            Za Komisiju
         
         
            Predsjednik
         
         S. L. MANSHOLT
         
      
   
   
      (1)  SL L 14, 21.1.1969., str. 1.
   
      (2)  SL L 172, 22.7.1968., str. 1.
   
      (3)  SL L 1, 1.1.1972., str. 1.
   PRILOG I.
   ODREĐIVANJE KOEFICIJENTA APSORPCIJE VODE
   
      Svrha i definicija
   
   Svrha je testa određivanje koeficijenta apsorpcije vode kod keramičkog materijala. Taj je koeficijent iskazan kao postotak izračunan u odnosu na početnu težinu keramičkog materijala.
   
      Priprema uzoraka i provedba testa
   
   Za svaki bi proizvod trebalo uzeti najmanje tri uzorka za testiranje. Trebalo bi ih uzeti iz emajliranih dijelova istog proizvoda, a moraju imati samo jednu emajliranu površinu.
   Površina uzorka treba iznositi oko 30 kvadratnih centimetara, a najveća debljina, uključujući i glazuru, 8 milimetara.
   Uzorci se suše u peći tri sata pri temperaturi od 105 °C, a nakon hlađenja u sušilici određuje se njihova težina (Wd) s točnošću od 0,05 g. Nakon toga se uzorci odmah potapaju u destiliranu vodu, tako da ne dodiruju dno posude.
   Uzorci se kuhaju u vodi 2 sata i nakon toga se ostavljaju u vodi tijekom 20 sati. Potom se vade iz vode, a voda s njihove površine se briše čistom i vlažnom krpom. Udubljenja i šupljine treba osušiti finim vlažnim kistom. Određuje se „mokra” težina (Ww). Koeficijent apsorpcije vode dobivamo tako da povećanje težine pomnožimo sa 100 i podijelimo sa suhom težinom:
   
      
   
      Vrednovanje rezultata
   
   Prosječna vrijednost koeficijenta apsorpcije vode u uzorcima, iskazana u postocima, predstavlja koeficijent apsorpcije vode keramičkog materijala.
   PRILOG II.
   TEST PROPUSNOSTI ZA SVJETLOST
   
      Definicija
   
   Obris predmeta treba biti vidljiv kroz uzorak debljine od 2 do 4 mm, smješten u tamni prostor 50 cm od nove svjetiljke, zatvorene u kutiji, koja isijava svjetlosni snop od 1 350 do 1 500 lumena. Svjetiljku treba zamijeniti nakon 50 sati uporabe.
   
      Uređaj za testiranje
   
   (vidjeti priloženu skicu)
   Uređaj je sastavljen od kutije čija je unutarnja strana obojena u bijelo. Na jednom kraju (A) postavlja se svjetiljka. Na suprotnom kraju izrezuje se otvor tako da se može vidjeti obris predmeta (B) kroz uzorak (C).
   Kutija je sljedećih dimenzija:
   
               —
            
            
               dužina: dužina svjetiljke, plus 50 cm,
            
         
               —
            
            
               širina i visina: oko 20 cm
            
         Promjer otvora je oko 10 cm.